CELEX: 32017R1477
Language: lt
Date: 2017-08-11 00:00:00
Title: 2017 m. rugpjūčio 11 d. Komisijos įgyvendinimo reglamentas (ES) 2017/1477, kuriuo iš dalies keičiamas Reglamentas (EB) Nr. 1051/2009 dėl tam tikrų prekių klasifikavimo Kombinuotojoje nomenklatūroje

17.8.2017   
            
            
               LT
            
            
               Europos Sąjungos oficialusis leidinys
            
            
               L 211/6
            
         KOMISIJOS ĮGYVENDINIMO REGLAMENTAS (ES) 2017/1477
   2017 m. rugpjūčio 11 d.
   kuriuo iš dalies keičiamas Reglamentas (EB) Nr. 1051/2009 dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:
   
               (1)
            
            
               Reglamentu (EB) Nr. 1051/2009 (2) Komisija naujai keturratei transporto priemonei, aprašytai to reglamento priedo lentelės 2 punkto pirmoje skiltyje, priskyrė KN kodą 8701 90 90;
            
         
               (2)
            
            
               Teisingumo Teismas byloje C-91/15 Kawasaki
                   (3) nusprendė, kad Reglamento (EB) Nr. 1051/2009 priedo lentelės 2 punktas yra negaliojantis, nes minėtoji transporto priemonė priskirta Tarybos reglamento (EEB) Nr. 2658/87 (4) su pakeitimais, padarytais Komisijos reglamentu (EB) Nr. 948/2009 (5), I priede pateiktos Kombinuotosios nomenklatūros 8701 90 90 subpozicijai, o ne tos Kombinuotosios nomenklatūros 8701 90 11–8701 90 39 subpozicijoms;
            
         
               (3)
            
            
               siekiant teisinio tikrumo, nebegaliojančias Sąjungos teisinės tvarkos nuostatas reikėtų panaikinti. Todėl, siekiant išvengti galimo skirtingo tam tikrų transporto priemonių tarifinio klasifikavimo ir užtikrinti vienodą Kombinuotosios nomenklatūros taikymą Sąjungoje, negaliojančia paskelbta nuostata turėtų būti išbraukta;
            
         
               (4)
            
            
               todėl Reglamentas (EB) Nr. 1051/2009 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1051/2009 priedo lentelės 2 punktas išbraukiamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 11 d.
      
         
            Komisijos vardu
         
         
            Pirmininko pavedimu
         
         Stephen QUEST
         
            Generalinis direktorius
         
         
            Mokesčių ir muitų sąjungos generalinis direktoratas
         
      
   
   
      (1)  OL L 269, 2013 10 10, p. 1.
   
      (2)  2009 m. lapkričio 3 d. Komisijos reglamentas (EB) Nr. 1051/2009 dėl tam tikrų prekių klasifikavimo Kombinuotojoje nomenklatūroje (OL L 290, 2009 11 6, p. 56).
   
      (3)  2016 m. rugsėjo 22 d. Teisingumo Teismo sprendimas Kawasaki Motors Europe, C-91/15, ECLI:EU:C:2016:716.
   
      (4)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      (5)  2009 m. rugsėjo 30 d. Komisijos reglamentas (EB) Nr. 948/2009, iš dalies keičiantis Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (OL L 287, 2009 10 31, p. 1).